# Josep Porcar Museros

Josep Porcar Museros (Castelló de la Plana, 28 de juliol de 1973) és un poeta valencià, traductor literari, dissenyador gràfic, editor i periodista. Llicenciat en Ciències de la Informació, ha treballat de cambrer, forner, periodista, dissenyador i cap de preimpressió. Contra corrent, la seua trajectòria laboral no l'ha dut a especialitzar-se en una sola disciplina professional, sinó a eixamplar el seu camp d'acció creativa, relacionada sempre amb el món de la comunicació.
Escriu el blog Salms i és coeditor de Salze Editorial. Va ser editor del Blogs de Lletres, el primer hiperblog català de literatura a la Xarxa, Premi LletrA 2007 a la millor pàgina web sobre literatura catalana, «per l'aplicació útil i efectiva de la tecnologia a la difusió de totes les informacions sobre literatura generades per la comunitat bloguer i els mitjans de comunicació», segons el jurat. És autor de múltiples vídeo-poemes, en els quals fa una interpretació audiovisual de textos clàssics d'autors com ara Emily Dickinson, Philip Larkin, W.B. Yeats, Edna St. Vicent Millay, Edgar Allan Poe, Sylvia Plath, Umberto Saba i Mário Cesarini, entre d'altres.
És membre fundador d'El Pont Cooperativa de Lletres, entitat que associa els escriptors i les escriptores de les comarques del nord del País Valencià i col·labora amb la Universitat Oberta de Catalunya (UOC) en el desenvolupament del corpus teòric relatiu als formats digitals de comunicació literària.

## Obres

* Vint-i-dues mans de pintura, 1994 (Edicions de la Guerra)
* Matèries encara, 1995 (Ed. Ajuntament de Manises)
* Crònica de l'ocupant, 1995 (Editorial 3i4)
* La culpa; De impura exspiratione; Sàtires i salms, 1998 (Eliseu Climent)
* Els estius, 2008 (Edicions 2.0 / Brosquil Edicions)
* Diversos autors. La Catosfera literària 08: primera antologia de blogs en català, 2008 (Cossetània)
* Coautor de Tibar l'arc. Una mirada a la poesia valenciana actual, 2012 (Editorial Tria Llibres)
* Llambreig, 2013. Edició de Ferran Bataller i Ana Lozano (Editorial Tria Llibres)
* Preguntes, 2015 (Edició d'Autor)
* Nectari, 2016 (Edicions del Buc)
* Anys llum, 2019 (Onada Edicions)
* Els focs ignífugs, 2023 (Godall Edicions)

## Premis

* Premi Solstici (Manises, 1995), pel llibre Matèries encara.
* Premi Miguel Hernández (Alacant, 1993), pel llibre Vint-i-dues mans de pintura
* Premi Senyoriu d'Ausiàs March (Beniarjó, 1994), pel llibre Crònica de l'ocupant
* Premi Vicent Andrés Estellés de poesia (València, 1998), pel llibre La culpa
* Premi LletrA 2007 a la millor pàgina web sobre literatura catalana per blocsdelletres.com
* Premi de la Crítica dels Escriptors Valencians (2014), pel llibre Llambreig
* Premi Jaume Bru i Vidal de poesia Ciutat de Sagunt (Sagunt, 2018), pel llibre Anys llum

## Referències

* ↑ Ros, Carme. «Josep Porcar». Associació d'Escriptors en Llengua Catalana. [Consulta: 26 març 2016].
* ↑ «Porcar Museros, Josep». Departament de Cultura de la Generalitat de Catalunya. [Consulta: 26 març 2016].
* 1 2 Josep Porcar Museros al Qui és Qui de les Lletres Catalanes
* ↑ «Josep Porcar Museros». Associació d'Escriptors en Llengua Catalana.
* ↑ «Lluna o ala – Josep Porcar» (en anglès). versogramas.com, 04-02-2016. [Consulta: 26 març 2016].
* ↑ «Premi lletra 2007». LletrA. [Consulta: 16 gener 2014].
* ↑ Iribarren, Teresa «Subaltern mediators in the digital landscape: the case of video poetry». Target. International Journal of Translation Studies, 2017, pàg. 319-338.
* ↑ «Josep Porcar». El pont de les lletres. [Consulta: 26 març 2016].
* ↑ «Premis literaris de Girona», 2007. Arxivat de l'original el 2014-07-15. [Consulta: 8 juny 2014].
* ↑ «Atorgats els Premis de la Crítica dels Escriptors Valencians». Associació d'Escriptors en Llengua Catalana, 2014 [Consulta: 4 juny 2014]. Arxivat 6 de juny 2014 a Wayback Machine.

## Enllaços externs

* Blog de Josep Porcar
* Fitxa biogràfica a la web El Pont Cooperativa de Lletres.
* Ressenya a Preguntes, Manel Rodríguez-Castelló, "Anar-se'n com una pregunta", Saó. València, núm. 403 (2015, Abril), p. 42.
* Entrevista a Josep Porcar a "Barcelona en clau de poesia", 23 de gener de 2014.